বহুতল ভেঙে হায়দরাবাদে প্রাণ হারালেন ৩ জন। ধ্বংসস্তূপ থেকে একটি শিশু সহ ২ জনকে উদ্ধার করে হাসপাতালে পাঠানো হয়েছে। ধ্বংসস্তূপের মধ্যে আরও ১০-১২ জন আটকে রয়েছেন বলে আশঙ্কা করা হচ্ছে। বৃহস্পতিবার গভীর রাতে হায়দরাবাদের আইটি কেন্দ্র নানাকরমগুডায় ওই বাড়িটি ভেঙে পড়ে। উদ্ধারকাজ চালানোর জন্য সাইবারাবাদ পুলিশ ঘটনাস্থলে রয়েছে। ১০টি পরিবার এই বাড়িটিতে বাস করে। এঁদের বেশির ভাগই শ্রমিক শ্রেণির।